Diari Oficial de la Generalitat Valenciana


Sumari del DOGV 7195, del 20-01-2014 (2014/413)

RESOLUCIÓ de 14 de gener de 2014, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/413


Data del document
:   14-01-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de gener de 2014, del director general de l'Institut Valencià de Competitivitat Empresarial (IVACE), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015. [2014/413]  
Per mitjà de la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), es van convocar ajudes dirigides a instituts tecnològics de la Xarxa IMPIVA (DOCV 6441, 19.01.2011), que va ser posteriorment modificada per resolucions d'esta direcció general.   
Com a conseqüència de la progressiva implantació de les accions de consolidació i integració dels instituts tecnològics de la Comunitat Valenciana iniciades en 2013 i l'execució de les quals es produirà a partir de 2014, així com l'absència de cofinançament del Fons Social Europeu (FSE) a través de l'eix 3, tema 74, resulta procedent suprimir de la convocatòria mencionada algunes actuacions previstes inicialment.  
  
Així mateix, s'han revisat els criteris d'avaluació de sol·licituds a fi d'alinear-los amb els principals eixos d'actuació de l'Estratègia de Política Industrial (EPI) i del RIS3, en especial en allò que afecta puntuacions màximes i llindars.  
Finalment, s'ha considerat rellevant adaptar la convocatòria als dictats de les auditories dutes a terme durant el Pla de Control dels Fons Estructurals corresponent a l'anualitat 2013 per part de la Intervenció General de la Generalitat Valenciana i l'informe Definitiu del 17 d'octubre de 2013 de la DG Regio de la Comissió Europea, a la realitat econòmica i als calendaris d'execució administrativa de l'IVACE, la qual cosa repercutix tant en els costos incentivables com en l'ampliació del termini de presentació de sol·licituds.  
En virtut de tot això, i de conformitat amb la disposició final de la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015, resolc:  
  
  
Article únic. Modificació de la convocatòria  
Es modifica la Resolució d'11 de gener de 2010, del president de l'IMPIVA, en els termes següents:  
1. Es modifica l'article 1, «Objecte de la resolució», i es deixa sense efecte per als exercicis 2014 i 2015 la convocatòria de l'actuació «Projectes d'I+D d'unitats estratègiques de cooperació», i, per tant, del Programa d'Unitats Estratègiques de Cooperació, atés que actualment preveia únicament esta actuació.  
Així mateix, es deixa sense efecte per als exercicis 2014 i 2015 l'actuació subvencionable «Formació del personal tècnic i investigador» del Programa de Desenrotllament Estratègic.  
2. En consonància amb la modificació arreplegada en el punt anterior, es deixen sense efecte, excepte pel que fa als exercicis 2011, 2012 i 2013, totes les referències als programes i actuacions suprimides que apareixen disseminades pel text de la convocatòria.  
3. Una vegada aprovada la Llei de Pressupostos de la Generalitat per a 2014, es publica el pressupost definitiu per a l'exercici 2014 dels programes que es mantenen en vigor, i es modifica en conseqüència l'article 4, «Dotació pressupostària», de manera que l'import que a càrrec del pressupost de l'exercici 2014 es destinarà per a la concessió de les ajudes previstes serà de 8.064.130,00 euros, la distribució del qual per programes és la que s'indica a continuació:   
Programa de Projectes en Col·laboració: 5.064.130,00 euros.  
Programa de Desenrotllament Estratègic: 3.000.000,00 euros.  
El pressupost indicat anirà a càrrec de la línia pressupostària T6724000.   
4. Es modifica l'article 9 de la resolució d'11 de gener de 2010, «Sol·licituds i documentació», en el seu apartat 4, «Termini de presentació de sol·licituds», amb la redacció següent:  
- Exercici 2014: des del 24 de febrer de 2014 fins al 24 de març de 2014.  
5. De l'annex de les actuacions i programes que resten de la convocatòria, això és, l'actuació «Projectes d'I+D en col·laboració» (Programa de Projectes en Col·laboració) i l'actuació «Projectes d'I+D pròpia» (Programa de Desenrotllament Estratègic), es modifica l'apartat de «Criteris d'avaluació» de la forma indicada a continuació:  
  
«A. Qualitat del projecte. Puntuació màxima grup 68 punts. Llindar mínim grup 35 punts.  
A.1. La inclusió d'una breu anàlisi sobre l'estat actual de la tècnica en la matèria corresponent. Màxim 3 punts.  
A.2. La novetat i rellevància dels objectius del projecte en relació amb l'estat del coneixement propi del tema en què s'inscriu la sol·licitud. Màxim 6 punts.  
A.3. Enquadrament del projecte en el marc de les àrees d'especialització proposades en la resolució que regula este programa. Màxim 21 punts.  
A.4. Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses. Màxim 25 punts. Llindar mínim criteri 13 punts.  
A.5. Col·laboració amb altres organismes d'investigació per al desenrotllament del projecte, valorant-se la formalització d'acords de col·laboració i l'equilibri en la distribució de tasques entre cada un dels participants. Màxim 5 punts.  
A.6. Qualitat del pla de difusió i transferència del projecte i dels seus resultats. Màxim 2 punts.  
A.7. Qualitat en la presentació, organització dels continguts, acompanyament de gràfics o esquemes explicatius, claredat, senzillesa i concisió en les idees expressades (fites, reunions i resultats esperats?). Màxim 2 punts.  
A.8. Incidència del projecte en la reducció del consum energètic, consum net d'aigua o d'altres recursos naturals o de les necessitats de transport. Màxim 2 punts.  
A.9. Incidència del projecte en la reducció dels residus, abocaments, emissions i contaminació, amb especial atenció a les emissions a l'atmosfera dels gasos d'efecte d'hivernacle. Màxim 2 punts.  
K. Viabilitat tècnica i economicofinancera. Puntuació màxima grup 12 punts. Llindar mínim grup 8 punts.  
K.1. Adequació de la grandària, composició i dedicació de l'equip d'investigació als objectius proposats en el projecte. Màxim 4 punts.  
  
K.2. Adequació de la metodologia, disseny de la investigació i pla de treball en relació amb els objectius del projecte. Màxim 5 punts.  
K.3. Obtenció de fons competitius d'altres convocatòries públiques. Màxim 3 punts.  
P. Capacitat tècnica i experiència en la temàtica i sectors d'aplicació del projecte per part dels recursos humans i col·laboracions externes. Puntuació màxima grup 20 punts. Llindar mínim grup 10 punts.  
  
P.1. Capacitat, implicació i experiència de l'investigador principal i de la resta de l'equip d'investigació per a la realització de les activitats programades i contribucions recents d'estos relacionades amb el tema del projecte. Màxim 5 punts.  
P.2. Participació de l'equip d'investigació en el Programa Marc d'I+D de la Unió Europea, en altres programes internacionals, en col·laboracions amb grups internacionals, en temes relacionats amb el projecte, o qualsevol altre element que permeta mesurar el grau d'internacionalització de l'activitat investigadora del grup. Màxim 5 punts.  
  
P.3. Participació de doctors en el grup d'investigació, com a investigadors principals o com a participants. Màxim 3 punts.  
P.4. Participació de dones i jóvens menors de 30 anys en l'equip d'investigació, com a investigadors principals o com a participants. Màxim 7 punts.»  
6. De l'annex d'actuacions i programes que resten en la convocatòria, tant en l'actuació «Projectes d'I+D en col·laboració» (Programa de Projectes en Col·laboració) com en l'actuació «Projectes d'I+D pròpia» (Programa de Desenrotllament Estratègic) s'elimina el concepte de gasto «06. Inversions no productives» com a part dels costos subvencionables previstos per a estos programes i actuacions, així com qualsevol referència a estos que puga aparéixer disseminada en el text de la convocatòria.   
7. Així mateix, en l'annex referit a les dos actuacions se substituïx en l'apartat «Costos subvencionables» el redactat del subapartat «02. Gastos corrents», pel que seguix a continuació:  
«02. Gastos corrents. Costos indirectes consistents en gastos generals de funcionament i de personal propi de gestió i administració que estiguen basats en costos mitjans reals imputables a la realització del projecte per mitjà d'un procediment d'imputació de gastos generals a un tant alçat d'acord amb els principis i normes de comptabilitat generalment admesos.  
El càlcul es documentarà adequadament sobre la base d'un informe tècnic motivat sobre el mètode d'imputació utilitzat. Este informe s'emetrà abans de la primera declaració de gastos en què s'incloguen gastos corrents. En tot cas, la suma d'estos no superarà el 20 % dels costos directament imputables al projecte.»  
  
DISPOSICIÓ FINAL ÚNICA  
  
Esta resolució entrarà en vigor el dia de la data.  
  
València, 14 de gener de 2014. El director general de l'IVACE: Joaquín Ríos Casanova.